|  |  |
| --- | --- |
| **Tárgy:** | **Gazdasági és Városstratégiai Bizottság****RENDKÍVÜLI NYILVÁNOS****ülése** |
| **Helyszín:** | **SZMJV. Polgármesteri Hivatal****I. emeleti Nagyterem** |
| **Időpont:** | **2015. március 31. óra** |
| **Jegyzőkönyv-****vezető:** | **Farkas Franciska** |
| **Jelenléti ív** | **Név** | **Aláírás** | **Megjegyzés** |
|  | Lendvai Ferenc |  | a bizottság elnöke |
|  | Dr. Takátsné Dr. Tenki Mária |  | a bizottság tagja |
|  | Rettegi Attila |  | a bizottság tagja |
|  | Kántás Zoltán |  | a bizottság tagja |
|  | Dr. Kecskés László |  | a bizottság tagja |
|  | Ágh Ernő |  | a bizottság tagja |
|  | Dr. Nemény András |  | a bizottság tagja |
|  | Dr. Ipkovich György |  | a bizottság tagja |
|  | Kopcsándi József |  | a bizottság tagja |
|  | Balassa Péter |  | a bizottság tagja |
|  | Kozma Norbert |  | a bizottság tagja |
|  | Soós József |  | a bizottság tagja |
|  | Horváth Csaba |  | a bizottság tagja |
|  | Tálas József |  | a bizottság tagja |
|  | Poór András |  | a bizottság tagja |
|  | Kremser Csaba |  | a bizottság tagja |
|  | Vörös Lajos |  | a bizottság tagja |
|  | Kovács Előd |  | a bizottság tagja |
|  | Szalai Bálint |  | a bizottság tagja |

|  |
| --- |
| **Állandó meghívottak** |
| **Név** | **Aláírás** | **Megjegyzés** |
| Dr. Puskás Tivadar |  | polgármester |
| Illés Károly |  | alpolgármester |
| Koczka Tibor |  | alpolgármester |
| Molnár Miklós |  | alpolgármester |
| Dr. Károlyi Ákos |  | jegyzői feladatokat ellátó aljegyző |
| Gáspárné Farkas Ágota |  | könyvvizsgáló |
| Stéger Gábor |  | a Közgazdasági és Adó Osztály vezetője |
| Szakály Szabolcs |  | a Városfejlesztési és Projekt Kabinet vezetője |
| Lakézi Gábor |  | a Városüzemeltetési Osztály vezetője |
| Kuslits Tibor |  | városi főépítész |
| Kovács Vince |  | a Vas Megyei Kereskedelmi és Iparkamara elnöke |
| Litkei Tamás |  | Vas Megyei Építész Kamara |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Lendvai Ferenc, a bizottság elnöke köszöntötte a jelenlévőket. Megállapította, hogy a bizottság a jelenlévő 13 taggal határozatképes.

**3. napirend:** **A Szombathelyi Szűrcsapó Óvoda támogatási kérelme**

Lendvai Ferenc: Elmondta, hogy a kérelmet elfogadásra nem fogja javasolni. Március 26-án érkeztetett bélyegzővel van a kérelem, egy április 1-i programra kér az óvoda 320.000 Ft-ot a Bizottságtól. A tegnapi Oktatási és Szociális Bizottságon nem szerepelt ez a kérelem, tőlük is 300.000 Ft-ot kértek. Nem volt még ilyen kérelem a kezében. Mivel a környezetvédelem az előző ciklusban is a bizottságához tartozott, a Környezetvédelmi Alap viszonylag szűkös, a felosztására minél jobban oda szoktak figyelni. Olyan célokra szokták ezt fordítani, ami elsősorban az ifjúság fejlődésében szerepet játszik – akár vetélkedők, vagy a hagyományosan több éve megrendezendő szárazelem-gyűjtő verseny díjazására, egyebekre. Túlzónak érzi a kérelmet, főleg azok után, hogy holnap indulnának erre az útra. Étkezés van benne, étkezésre nem szoktak támogatást adni. Maga az ötlet biztos, hogy jó, jó egy tanulmányi út, de kéri a bizottság tagjait, hogy mondják el véleményüket.

Ágh Ernő: Elmondta, hogy őt is felháborította a kérelem, nem is érti, hogyan merészelnek ilyet, hogy teljes kirándulások költségét a várossal fizettessék meg. Akármennyire is szakmailag összefogják, hogy 23 fővel elmennek és a Kiskunsági Nemzeti Parkot megnézik, de a városnak erre ennyi pénze nincs. Összevetésképp elmondta, hogy 3 nap alatt elköltenek annyi pénzt, mint egy közösségi ház fenntartása.

Balassa Péter: Javasolta, hogy legalább a belépőket támogassák 120.000 Ft-tal. Már csak azért is, mert az óvoda részéről megvan az igény, az, hogy elmennek a nemzeti parkba, nem hiszi, hogy hátrányukra válna. Egy ilyen kezdeményezést támogatni kell. Önöknél is volt ilyen az előző ciklusban, hogy a bizottság napján jött be sürgősségi igénnyel és ennél jóval nagyobb támogatásokat kértek és minden egyes esetben meg lett szavazva.

Lendvai Ferenc: Minden esetben elmondta, hogy ha ilyen esetben az összegnek csak az ötödét szavazzák meg, akkor őket hozzák a legkellemetlenebb helyzetbe. Mert vagy nem a kérelem volt komoly, mert akkor honnan teremti elő a maradék 400.000 Ft-ot? Most fogja elkérni a kollegáitól, mert csak ennyit szavaztak meg? Neki ezzel fenntartásai vannak.

Megállapította, hogy a napirendi ponthoz további hozzászólás, kérdés nem volt. Az előterjesztést úgy tette fel szavazásra, hogy a bizottságnak a szakmai úthoz pénzügyi támogatásta Környezetvédelmi alap terhére nem áll módjában biztosítani.

A bizottság - 8 igen szavazattal, 3 tartózkodással, 2 ellenszavazattal - az alábbi határozatot hozta:

**71/2015.( III.31.) sz. GVB határozat**

A Gazdasági és VárosstratégiaiBizottság megtárgyalta a Szombathelyi Szűrcsapó Óvoda támogatási kérelmét és a Szombathelyi Szűrcsapó Óvoda részére a Kiskunsági Nemzeti Park területére szervezett szakmai úthoz pénzügyi támogatást **a Környezetvédelmi alap terhére nem áll módjában biztosítani**.

**Felelős**: Lakézi Gábor, a Városüzemeltetési Osztály vezetője

**Határidő**: 2015. április

**4. napirend:** **Javaslat a Ferenczy István utca tervezési költségének biztosítására**

Lendvai Ferenc: Elmondta, hogy a Haladás Sportkomplexum építése miatt nagy valószínűséggel a Király Sportlétesítményben fogja játszani a labdarúgó csapat a mérkőzéseit. Így tehermentesítenék a Jáki utat - egyébként is kell tehermentesíteni. A külső Nárai út viszonylag könnyebb megközelítése lenne a Körmendi úton keresztül illetve a Ferenczy István utcán.

Hozzátette, hogy az elmúlt hónapokban is volt olyan szituáció, hogy terveket kellett volna egy pályázathoz elővenni a fiókból, de nem volt mit elővenni. Előre kell gondolkodni ezekben.

Szalai Bálint: Javasolta, hogy kerüljön megvizsgálása egy buszmegálló létesítésének lehetősége az ALDI-hoz.

Kántás Zoltán: A forgalomterhelés csökkentése kapcsán szóban előterjesztette javaslatát: az Éhen Gyula lakótelepen élők érdekében szeretné, ha a Henger utca kapcsán egy előrelépést tudnának tenni. Konkrétan a Szövő utcát és a Puskás Tivadar utcát kötné össze ez az utca. Ennek jelentősége abban rejlik, hogy ha első lépésben a tervezési feladatok közé fel tudnák venni, akkor az Éhen Gyula lakótelepen a nehézgépjármű forgalom teljes mértékben megszűnne – ha ez az építés ott megvalósulna. Előzetes tájékoztatás alapján ez kb. br. 1.000.000 Ft-os költséget jelentene.

Kérte, hogy a Városüzemeltetési Osztály vizsgálja meg a Henger utca tervezési feladatainak körülményeit a következő bizottsági ülésre.

Dr. Nemény András: Megkérdezte, hogy lesz-e a soron következő Közgyűlésen arra alkalom, hogy az egyéni képviselők körzeteiről beszéljenek? Erről volt egy döntés korábban és ez a Bizottságot is érinti. Akkor van alkalom arra, hogy az összes ilyen dolgot összeszedjék és van rá igény.

Lendvai Ferenc: Elmondta, hogy nyilván ezeket az igényeket rendszerezni kell, meghallgatják az igényeket nagyon szívesen.

Balassa Péter: A határozati javaslatban az szerepel, hogy a költségvetési rendelet következő módosításakor lesz beállítva a 16,5 millió Ft – az mikor lesz?

Megkérdezte, hogy a Városfejlesztési Alap mekkora.

Lendvai Ferenc: Tájékoztatott, hogy helytelenül szerepel ez a határidő, a Városfejlesztési Alap terhére lenne biztosítva a 16,5 millió Ft. A Városfejlesztési Alap 105 millió Ft.

Megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 13 igen szavazattal, ellenszavazat és tartózkodás nélkül - az alábbi határozatot hozta:

**72/2015.( III.31.) sz. GVB határozat**

1.) A Gazdasági és Városstratégiai Bizottság a Ferenczy István út tervezési költségének biztosítására tett javaslatot megtárgyalta és a szükséges fedezet biztosítását támogatja.

2.) A Gazdasági és Városstratégiai Bizottság felkéri a Közgazdasági és Adó Osztály vezetőjét, hogy a tervezési munka fedezetét a Városfejlesztési alap terhére biztosítani szíveskedjen.

3.) A Gazdasági és Városstratégiai Bizottság felkéri a Városüzemeltetési Osztály vezetőjét, hogy vizsgálja meg egy buszmegálló létesítésének lehetőségét.

**Felelősök:** Lendvai Ferenc a Gazdasági és Városstratégiai Bizottság elnöke

Lakézi Gábor Városüzemeltetési Osztály vezetője

Stéger Gábor Közgazdasági és Adó Osztály vezetője

**Határidő**: azonnal

**5. napirend:** **Javaslat az „Intézményi karbantartás” 2015. évi költségvetésben biztosított előirányzatának felhasználására**

Lendvai Ferenc: Elmondta, hogy jelenleg az intézmény felújítási alapon 0 Ft szerepel. Tudják, hogy a GAMESZ maradvány pénze átcsoportosításra kerül, tehát ez majd a májusi költségvetési módosításban feltöltésre kerül. Addig a 45 millió Ft-os intézményi karbantartási alapból tud gazdálkodni a Bizottság.

A tavalyi év során a fogyasztóvédelem leszereltette a balesetveszélyes játékokat az óvodaudvarról és jelenleg nagyon mostoha állapotok uralkodnak ott. Ezért az osztály felmérést végzett – nyilván speciális játékigények vannak a fogyatékkal élő gyermekek részére.

Ilyen speciális játékok vételére, telepítésére, az egész óvoda udvar parkosítására illetve az óvoda területén lévő fák megmetszésére lenne ez a keret.

Megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 13 igen szavazattal, ellenszavazat és tartózkodás nélkül - az alábbi határozatot hozta:

**73/2015.( III.31.) sz. GVB határozat**

A Gazdasági és Városstratégiai Bizottság az előterjesztésben foglaltakat megtárgyalta és az Aranyhíd Nevelési-Oktatási Integrációs Központ Micimackó Óvoda udvar fejlesztéséhez szükséges bruttó 5.407eFt előirányzat biztosítását támogatja.

**Felelős**: Lakézi Gábor Városüzemeltetési Osztály vezetője

 Stéger Gábor Közgazdasági és Adó Osztály vezetője

**Határidő**: a költségvetési rendelet soron következő módosítása

Lendvai Ferenc, a bizottság elnöke megállapította, hogy a napirendi pontok megtárgyalásra kerültek, az ülést 16:27 órakor berekesztette.

Szombathely, 2015. április „ ”

 **Kopcsándi József**   **Lendvai Ferenc**

 bizottsági tag a bizottság elnöke